עבודת הקרבנות/סדר לבישת הבגדים


ו 
הכהנים הראוים לעבודה ורוצים להיות בפייס של תרומת הדשן של מזבח החיצון הי׳ משכימים עד שלא בא הממונה שעל הפייסות וכל אחד היה טובל ונסתפג ולובש ד׳ בגדי כהונה [הראוים להרמת הדשן] כדכתיב (ויקרא ו׳) ולבש הכהן מדו בד ומכנסי בד ילבש על בשרו והרים את הדשן. רמב״ם פ״ב הל׳ י׳ מהל׳ תמיו״מ:

ביאור

ז 
בגדי כהונה שלובש הכהן להרמת הדשן צריך להיות פחותים מן הבגדים שמשמש בהן בשאר עבודות היום דכתיב (ויקרא ו׳) ופשט את בגדיו  ולבש בגדים אחרים והוציא את הדשן ילפינן (יומא פ״ג) מדכתיב אחרים שיהיו פחותים משאר הבגדים שלובש לשמש בשאר עבודות לפי שאינו דרך ארץ דהבגדים שבשל בהם קדרה לרבו ימזוג בהם כוס לרבו:

ביאור

ח
בתחלה היה לובש המכנסים דכתיב (ויקרא ט"ז) כתנת בד קדש ילבש ומכנסי בד יהי׳ על בשרו ודרשינן (ביומא כ״ג) שלא יהא דבר קודם למכנסים והמכנסים הי׳ מכסים את בשרו ממתנים עד ירכים. [היינו ממקום שהוא למעלה מן הטבור קרוב מן הלב מעל מתניו עד סוף הירך שהוא ארכובה] כדכתיב (שמות כ״ח) ועשה להם מכנסי בד לכסות בשר ערוה ממתנים עד ירכים יהי׳ וחוגר המכנסים מעל מתניו [דהיה להם שנצים בשפתו של מעלה להכניס בהם שמושכים בו] וסוגרין סביביו וב׳ נקבים בתחתיתו להכניס שם רגליו:

ביאור

ט 
אחר שלבש המכנסים לבש הכתונת דכתיב ואת בניו תקריב והלבשתם כתנות והיה מהודק לגופו ונקב עגול בו למעלה להכניס בו ראשו (רמב״ם פ"ח הל' ט״ז מהל׳ כלי המק׳):

ביאור

י 
אחר שלבש הכתונת חוגר את האבנט על הכתונת [כדכתיב (שמות כ״ט) וחגרת אותם אבנט אהרן ובניו] והיה חוגרו כנגד אצילי ידיו  (עלינבוגין) (רמב״ם פ״י הל׳ א׳ ב׳ מהל׳ בלי המקדש ופ״ח הל׳ י״ח י״ט. זבחים י״ח):

ביאור

יא 
אחר שחוגר האבנט לובש המגבעות כדכתיב (שמות כ״ט) וחבשת להם מגבעות:

ביאור

יב 
בגדי כהונה כשהוא לובש יהיה כמדת קומתו  של הכהן הלובש לא נגררות ולא מסולקות הרבה דכתיב (ויקרא ו׳) ולבש הכהן מדו בד ילפינן (ביומא כ״ג) מדו כמדתו היינו אורך הכתונת צריך להיות עד למעלה סמוך להעקב ואורך הבית יד שלו צריך שיניע עד התחלת פס ידו ורוחבו כרוחב היד (רמב״ם פ״ח ה״ד והל׳ י״ז מהל׳ כה׳״מ. יומא כ״ג ודף ע״ב):

ביאור

יג 
צריך הכהן להזהר שלא יהיה דבר חוצץ בין הבגד לבשרו דכתיב (ויקרא ו׳) ולבש הכהן מדו בד ומכנסי בד ילבש על בשרו שלא יהא דבר חוצץ בין הבגד לבשרו ואפילו נימא אחת או עפר מעט או כינה מתה כל אלו אם היתה בין בשר להבגד הוי חציצה ועבודתו פסולה (רמב״ם פ״י הל״ו מהל׳ כלי המק׳ ועיי׳ כ״מ שם הל״ז. זבחים י״ט):

ביאור